Bosna i Hercegovina

Federacija Bosne i Hercegovine

Županija Posavska

Općina Orašje

Općinski načelnik

BroJ: 01-11-1522/21

Orašje, 16.12.2021. godine

Na temelju članka 15. Zakona o načelima lokalne samouprave u Federaciji Bosne i Hercegovine („Službene novine Federacije BiH“ broj 49/06 i 51/09) i članka 47. Statuta Općine Orašje („Službeni glasnik Općine Orašje“ broj 6/02, 5/08, 3/11, 5/11 i 6/20) Općinski načelnik objavljuje

**JAVNI POZIV**

**ZA PODNOŠENJE PRIJAVA ZA SUFINANCIRANJE PROJEKATA/PROGRAMA CRKAVA**

 **I VJERSKIH ZAJEDNICA SA PODRUČJA OPĆINE ORAŠJE**

1. Pravo na dodjelu sredstava iz Proračuna Općine Orašje za 2021. godinu imaju crkve i vjerske zajednice čiji se vjerski objekti nalaze na području Općine Orašje.

Izuzetno, pravo na dodjelu sredstava imaju crkve i vjerske zajednice koje nemaju vjerski objekt na području Općine Orašje, ukoliko je dostavljeni projekat/program od interesa za Općinu Orašje.

Dodijeljena sredstva koristit će se za sufinanciranje projekata/programa koji se odnose na:

- izgradnju i sanaciju objekata crkava i vjerskih zajednica,

- podržavanje programskih aktivnosti crkava i vjerskih zajednica na području Općine

Orašje,

-tekuće poslovanje.

Dodijeljena sredstva se mogu koristiti 50% za sufinanciranje predloženih projekata/ programa, a 50% za tekuće poslovanje.

2. Vjerske zajednice su dužne uz prijavu dostaviti prijedloge projekata izgradnje i sanacije objekata kao i prijedloge programskih aktivnosti.

Raspored sredstava vršit će se na temelju kriterija:

- brojnost vjerskih objekata i pripadnika vjerske zajednice;

- aktivnosti crkava i vjerskih zajednica usmjerene na zadovoljavanje potreba vjernika u skladu sa tradicionalnim vrijednostima;

- da se aplicirani projekt/program realizira na području Općine Orašje.

3. Prijava na javni poziv treba sadržavati:

-prijava na javni poziv potpisana i pečatom ovjerena od strane ovlaštene osobe,

- naziv i sjedište vjerske zajednice,

- sadržaj apliciranog projekta/programa.

Prijave se dostavljaju na adresu: Općina Orašje, Treća ulica 45., 76270 Orašje, s naznakom „Prijava na Javni poziv za podnošenje prijava za sufinanciranje projekata crkava i vjerskih zajednica sa područja Općine Orašje“, osobno na protokol u Šalter sali ili putem pošte.

Krajnji rok za dostavljanje prijava je 27.12.2021. godine.

Nepotpune i neblagovremene prijave neće se uzeti u razmatranje.

4. Povjerenstvo imenovano od strane Općinskog načelnika izvršit će ocjenu projekata, a odluku o dodjeli sredstava donijet će Općinski načelnik.

5. Javni oglas objavit će se na web stranici i oglasnoj ploči Općine Orašje.

 Općinski načelnik

 \_\_\_\_\_\_\_\_\_\_\_\_\_\_\_\_\_

 Mr.sc.Marijan Oršolić